**PON (30.3.2020):**

**UTRJEVANJE: Na uvodni strani (zavihek MAT) preberi navodila za reševanje anket. Nato klikni na sledečo povezavo:** [**https://www.1ka.si/a/265225**](https://www.1ka.si/a/265225) **in izpolni anketo.**

**SPOZNAVANJE NOVE SNOVI: LASTNOSTI TRAPEZA**

Na povezavi: [**https://astra.si/trapez/**](https://astra.si/trapez/)si oglej videoposnetek. Preberi in prepiši spodnje lastnosti in načrtovanje trapeza v zvezek (lahko si tudi natisneš in prilepiš v zvezek).

**Trapez** je štirikotnik, ki ima en par vzporednih stranic.

 A,B,C,D…oglišča

a, b, c, d…stranice

e,f …diagonali

v…višina

s…srednjica

**Lastnosti trapeza:**

* je štirikotnik, ki ima en par vzporednih stranic: a in c, ki jih imenujemo osnovnici,
* nevzporedni stranici b in d sta kraka,
* pravokotna razdalja med nosilkama osnovnic je višina trapeza (ima samo eno višino, saj ima samo en par vzporednih stranic)
* daljica, ki veže nasprotni oglišči je diagonala trapeza, diagonali e in f sta različno dolgi.
* srednjica (s) je daljica, ki povezuje razpolovišči obeh krakov in je vzporedna z osnovnicama. Srednjica razpolavlja višino trapeza. Izračunamo jo z enačbo: $s=\frac{a+c}{2}$,
* vsota velikosti notranjih kotov trapeza je 360°,
* vsota velikosti kotov ob istem kraku je enaka iztegnjenemu kotu (*α*+*δ*=180°, *β*+*γ*=180).

**Enakokraki trapez** je trapez, ki ima oba kraka skladna (a=b).

 **Lastnosti enakokrakega trapeza:**

 - je osno someren lik

 **-**  kraka b in d sta enako dolga (b=d)

 - kota ob osnovnici sta skladna (α=β in γ=δ)

 **-** diagonali sta skladni (e =f)

 **-** somernica razpolavlja osnovnici a in c.

**VAJE:** V delovnem zvezku DZ 4, str. 84 - 87, reši vsaj naslednje naloge: 3., 4., 5., 6, 9. a, 10. b in preveri rešitve.

**SRE (1.4.2020): NAČRTOVANJE TRAPEZA**

Za načrtovanje trapeza potrebujemo štiri neodvisne podatke. Za načrtovanje enakokrakega trapeza potrebujemo le tri podatke.

**Potek načrtovanja trapezov:**

* najprej **izpišemo podatke**,
* **narišemo skico**
* označimo vsa **ogljišča** in **stranice**, ter vse **ostale dane podatke**
* **obkrožimo dane količine**,
* **razmislimo** v kakšnem **vrstnem redu** bomo načrtovali trapez
* **pričnemo načrtovanje**.

Na straneh 81- 83, reši naloge: 2, 3 in 4. Obvezno nariši skico ter načrtaj dani trapez, postopka načrtovanja ni potrebno pisati.

Če načrtovanje trapeza še vedno ne razumeš, si lahko ogledaš še naslednja dva videoposnetka: risanje trapeza 1 (<https://www.youtube.com/watch?v=NFdLtSoYfPg>), risanje trapeza 2 (<https://www.youtube.com/watch?v=tvXeFj-mgzI>)

**VAJE:** V delovnem zvezku DZ 4, str. 87 - 92, reši vsaj naslednje naloge: 11.b, č, d, 13, 14 b in 15.a in preveri rešitve.